Emnebeskrivelse: 
SGO2100 - Bygeografi og urbanisme – vår 2026
Kort om emnet
Dette er et introduksjonsemne som retter søkelyset mot byer som bosted og arbeidssted, som knutepunkt og som arena for mange ulike aktiviteter. Emnet tar for seg urbanisering og sosial ulikhet langs flere dimensjoner. Studentene blir introdusert for mange ulike sider ved byer, og emnet legger også opp til at studentene skal utforske byen.
Emnet er delt i to bolker, slik at studentene først blir introdusert for viktige temaer og teorier, før de skal utforske byen:
1. Forståelser av byen, der studentene blir introdusert for ulike teorier og begreper for å forstå byenes historie, sosiale strukturer, økonomi og kultur. I denne bolken fokuseres det på empiriske studier av sosiale, kulturelle og økonomiske endringer, for eksempel befolkningsutvikling, sosial ulikhet, segregasjon, boligmønstre, gentrifisering, flytting og reisemobilitet. Et annet hovedtema er hvordan byen oppleves, og hvordan menneskers persepsjon, atferd, livsmønstre og levekår påvirker bylivet. Dessuten kommer vi inn på betydningen av forestillinger og representasjoner om byen (for eksempel i film og litteratur) for menneskers opplevelser og identitet.

2. Opplevelser av byen, der studentene skal gå ut i byen og utforske den, ved hjelp av teoriene og begrepene fra den første bolken. Det blir ekskursjoner i større og mindre grupper og møter med aktører og virksomheter med inngående kunnskap om byen. Tanken er at studentene skal oppleve og erfare byen, og at de skal utvikle sin faglige nysgjerrighet. 
I undervisningen og pensumlitteraturen behandler vi forståelser og opplevelser av byen som et internasjonalt fenomen. Men i den andre bolken, der studentene skal utforske byen helt konkret, vil vi primært fokusere på Osloregionen.
Hva lærer du?
Kunnskap
Du skal:
· Kjenne til, og kunne forklare, sentrale begreper innen bygeografi og byutvikling.
· Kunne presentere teorier og empirisk kunnskap om byenes strategiske rolle i samfunnet.
· Kunne forklare hvordan sosial, økonomisk og teknologisk endring berører befolkningsutvikling, økonomisk ulikhet og segregasjon, flytting, arbeidsreiser og mobilitet.
· Kjenne til hvordan byene påvirker menneskers tankegang, atferd og livsmønstre.
· Kjenne til særtrekk ved byenes levekår og sosial ulikhet.
· Kjenne til betydningen av menneskers forestillinger og kultur for byers utvikling.

Ferdigheter
Du skal:
· Lære å skrive en selvstendig akademisk tekst, enten individuelt eller sammen med andre.
· Gjennom å utforske byen, å utvikle faglige nysgjerrighet og kritisk tilnærming til det du oppsøker, observerer og erfarer.    
· Kunne presentere skriftlig arbeid i seminarundervisning gjennom bruk av e-læringsverktøyet Canvas.
· Øves i kritisk tenkning rundt det stoffet du skal tilegne deg.
· Kunne grunnleggende kildehenvisningsteknikker og hvordan man lager en litteraturliste.

Generell kompetanse
Du skal:
· Kunne prinsippene for akademisk arbeid, presentasjonsteknikker og krav om selvstendighet.

Opptak til emnet
Studenter må hvert semester søke og få plass på undervisningen og melde seg til eksamen i Studentweb.
Dersom du ikke allerede har studieplass ved UiO, kan du søke opptak til våre studieprogrammer, eller søke om å bli enkeltemnestudent.
Rangering
Opptak til emner skjer på bakgrunn av rangeringsregler.
Anbefalte forkunnskaper
SGO1001 – Innføring i samfunnsgeografi
Overlappende emner
· 10 studiepoeng overlapp med SGEOGS.
· 10 studiepoeng overlapp med SGEOGS.
· 10 studiepoeng overlapp med SGEOR.
· 10 studiepoeng overlapp med SGEOR.
· 10 studiepoeng overlapp med SGO120.
· 10 studiepoeng overlapp med SGO120.
· 10 studiepoeng overlapp med SGO2100P.




Undervisning
Undervisningssted for emnet er Universitetet i Oslo, Blindern, eller eventuelt andre undervisningslokaler i Oslo. I tillegg vil deler av undervisningen foregå utendørs i byen. Emnet er en del av det ordinære studietilbudet og undervisning vil foregå på dagtid.
Undervisningen består av forelesninger, seminarer og ekskursjoner. På seminarene skal studentene delta aktivt.
Obligatorisk aktivitet
· Skrive en seminaroppgave (gruppeoppgave) og presentere den muntlig i seminarene.
· Delta på 60% av seminarene (Redusert fra 80 %. HVIS antall seminarer skal reduseres tar jeg gjerne en runde på å å evt øke denne til 80% igjen)
(Følgende er tatt ut: Obligatorisk opponering og Utarbeide en podcast eller digital fortelling, som alle studentene kan få tilgang til).
Studenter som ikke har fått godkjent obligatoriske aktivitet kan ikke gå opp til eksamen.
Fravær fra obligatorisk aktivitet
Ved sykdom eller andre tungtveiende grunner kan du i noen tilfeller få godkjent gyldig fravær eller utsettelse av obligatorisk aktivitet.
Søk om gyldig fravær fra eller behov for utsettelse av obligatorisk aktivitet
Bytte av seminargruppe
Informasjon om bytte av seminargruppe
Adgang til undervisning
Dersom du har gjennomført og fått godkjent obligatorisk undervisning, har du ikke krav på ny undervisning. Dersom du har fått undervisningsopptak til emnet, men ikke har gjennomført eller fått godkjent obligatorisk undervisning, har du rett til ny undervisning når det er ledig kapasitet. En fullført og godkjent obligatorisk aktivitet er gyldig så lenge emnet tilbys.
Eksamen
Eksamen er en 4-timers skriftlig skoleeksamen. (redusert fra 5 timer)
Tidligere eksamensoppgaver
 
Hjelpemidler til eksamen
Det er tillatt å bruke ordbok på eksamen. Ordboken skal kontrolleres av SV-info på forhånd. Se regler for bruk av ordbok.
Eksamensspråk
Eksamensoppgaven gis på norsk. Du kan besvare eksamenen på norsk, svensk, dansk eller engelsk.
Karakterskala
Emnet bruker karakterskala fra A til F, der A er beste karakter og F er stryk. Les mer om karakterskalaen.

